ലഖിംപൂര് ഖേരി സംഭവം യു പി സര്ക്കാരിനോട് റിപ്പോര്ട്ട് തേടി സുപ്രീം കോടതി എഫ്ഐആര് ഇട്ട ആരെയെങ്കിലും അറസ്റ്റ് ചെയ്തിട്ടുണ്ടോ എന്നും കോടതി ന്യൂഡല്ഹി: ലഖിംപൂര്ഖേരിയിലുണ്ടായത് നിര്ഭാഗ്യകരമായ സംഭവമെന്ന് സുപ്രീം കോടതി. കേസിന്റെ അന്വേഷണ പുരോഗതി 081021 വെളളിയാഴ്ച അറിയിക്കാന് യുപി സര്ക്കാറിന് കോടതി നിര്ദേശം നല്കി. കേസ് വെളളിയാഴ്ച വീണ്ടും പരിഗണിക്കും. ആരുടെയൊക്കെ പേരില് എഫ്ഐആര് രജിസ്റ്റര് ചെയ്തിട്ടുണ്ടെന്ന് കോടതി ചോദിച്ചു. എഫ്ഐആര് ഇട്ട ആരെയെങ്കിലും അറസ്റ്റ് ചെയ്തിട്ടുണ്ടോ എന്നും കോടതി സര്ക്കാരിനോട് ചോദിച്ചു. വെള്ളിയാഴ്ച വിശദമായ മറുപടി നല്കാന് യുപി സര്ക്കാറിന് പരമോന്നത നീതിപീഠം നിര്ദേശം നല്കി. മരിച്ചവരുടെ കുടുംബത്തിനു അന്വേഷണം ശരിയായ രീതിയില് അല്ലെന്ന് പരാതിയുണ്ട്. അപകടത്തില് മരിച്ച കര്ഷകന്റെ മാതാവ് ഗുരുതരാവസ്ഥയിലാണെന്ന് അറിയുന്നു. ചികിത്സക്കായി നല്ല ആശുപത്രിയിലേക്ക് മാറ്റണം. എല്ലാ മെഡിക്കല് സഹായവും നല്കണം. സുപ്രീം കോടതി ചീഫ് ജസ്റ്റിസ് എന് വി രമണ സര്ക്കാറിന് നിര്ദേശം നല്കി. ലഖിംപൂര്ഖേരി സംഭവത്തില് പ്രത്യേക അന്വേഷണ സംഘം രൂപീകരിച്ചിട്ടുണ്ടെന്ന് യുപി സര്ക്കാര് സുപ്രീം കോടതിയില് വ്യക്തമാക്കി. ജുഡീഷ്യല് അന്വേഷണവും നടക്കുന്നുണ്ടെന്നും രണ്ട് മാസത്തിനകം റിപ്പോര്ട്ട് സമര്പ്പിക്കുമെന്നും യുപി സര്ക്കാര് കോടതിയില് പറഞ്ഞു.